ประจำเดือน มา2 รอบ แต่ทานยาคุม รอบแต่มาวันที่6-11มกราคม รอบ2 มาวันที่29 มกราคม แต่พึ่งเริ่มทานยาคุมวันที่31 ค่ะ มาประมาณวันที่4-5นี้ค่ะมีเพศสัมพันธ์กับแฟนแต่ทำไมยังมีเลือดออกคะแต่แฟนใส่ถุงอยู่ ทานยาคุมแบบ28
สวัสดีค่ะ การใช้ยาคุมแบบรายเดือน 28 เม็ดนั้น เป็นการคุมกำเนิดที่มีประสิทธิภาพสูงมากเกิน 99% ถ้าได้กินอย่างถูกต้อง ต่อเนื่องจนครบแผงยาโดยการเริ่มกินยาอย่างถูกต้องก็มีความสำคัญ ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก หากเริ่มกินช่วงอื่นจะต้องกินติดต่อกันให้ครบ 7 วันค่อยมีเพศสัมพันธ์ได้จากที่กล่าวมา ถ้าได้กินยาภายใน 5 วันแรกของรอบเดือน กินต่อเนื่องมาตลอด โอกาสตั้งครรภ์มีได้น้อย เลือดที่ออกมาอาจจะยังเป็นเลือดประจำเดือนได้ แต่ไม่ควรออกมากเกิน 7 วัน ถ้าเกินจากนี้อาจเป็นเลือดออกผิดปกติทางช่องคลอด เช่นเป็นผลข้างเคียงของยาคุมเอง มักออกแค่กระปริดกระปรอย หรือเป็นการติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ซึ่งควรไปพบแพทย์เพื่อตรวจหาสาเหตุที่แน่ชัดต่อไป